זה היה אירוע שטלטל את העולם כולו. את התמונות מאותו אסון אף אחד לא ישכח לעולם. בניו-יורק נערכים היום טקסי זכרון, לציון 10 שנים לנפילת מגדלי התאומים.
היום, על רקע אלפי הדמעות לזכר אלפי הנספים, שלאגר מציג שיר שהולחן בעקבות האירועים על-ידי גדול הזמר החסידי אברהם פריד.
פריד רצה להביע מסר של הזדהות עם ההרוגים והחליט להלחין מנגינה, עליה הלביש מילים מרגשות. הן מדברות על החושך השורר בעולם, ועל היכולת שלנו להפיץ אור ולגרש אותו.
"באירועים טראגיים שונים, הרבי מליובאוויטש תמיד עודד את עם ישראל למצוא את נקודת האור ולהסיק את המסקנה הנכונה", אומר פריד בשיחה עם שלאגר. "זה מה שלמעשה השיר אומר: יום אחד בספטמבר שינה את חיינו, בלי ספק זה יום של חושך מסמא עיניים, אבל לנו יש את הכוח להאיר את החושך. זה בידיים שלנו".
על פי התוכנית המקורית, השיר היה אמור לככב באלבומו האחרון של אברהם פריד אבל בסופו של דבר הוא נותר בחוץ. פריד ביצע אותו במופע האסק האחרון. שיר עם מילים דומות צפוי לראות אור באלבומו המתקרב של פריד.
לחן ומילים: אברהם פריד • עיבוד: ישראל לאם • האזינו לשיר המרגש.
3. זה שיר מוכר!!!!!!!!!!!!
יפה מאוד תמונות יפות!